# Årsberetning Samfunnsviterne Innlandet 2020-21.

I henhold til Samfunnsviternes vedtekter skal det utarbeides årsberetning for driftsåret. Den skal legges fram på årsmøtet og være godkjent i styret. Fylkesleder har skrevet årsberetningen. Styret har bestått av Jens Martin Vesterås, leder, Shefki Sherifi og Jane Victoria Haugerud Johnsen som styremedlemmer. Fungerende styre ble valgt på årsmøtet i august 2020.

## Virksomhetens drift

Samfunnsviterne er en arbeidstakerorganisasjon for samfunnsvitere og humanister med utdanning på masternivå eller tilsvarende. I tillegg er studenter på samfunnsvitenskapelige og humanistiske studieretninger velkomne til å søke om medlemskap i organisasjonen. Fylkesavdelingen i Innlandet skal arbeide innenfor Samfunnsviternes vedtekter, mål og retningslinjer, samt arrangere fagmøter, medlemsmøter, studentaktiviterer som jobbsøkerkurs og nettverksbygging.

Fylkesstyret har fungert på frivillig basis uten egen kontorplass. Fylkesleder og styret har gjort sitt arbeid fra sine respektive arbeidsplasser og hjemmefra, kommunikasjonen har foregått via mail, Facebook og telefon, i tillegg til fysiske styremøter. Det er avholdt to styremøter, ett med Samfunnsviterne leder og nestleder i juni 2021 og ett i september 2021. I tillegg kommunikasjon på e-post i forbindelse med aktiviteter i fylkesavdelingen.

Fylkesleder har deltatt på fylkesledermøter sammen med de andre fylkesledere høsten 2020 og våren/sommeren 2021. I tillegg deltok fylkesleder på samling i Trondheim 31.08-02.09 for fylkesledere, sekretariat og hovedstyret. Fylkeslederne har i tillegg hatt egne Teams-møter.

Året har vært preget av korona-epidemien, med begrensning av fysiske samlinger, så det har ikke vært arrangert møter fysisk i året. Håpet er at vi igjennom vinteren 2022 også kan gjennomføre fysiske møter for medlemmer og studenter som vi har satt opp i plan.

Jens Martin Vesterås Shefki Sherifi Jane Victoria Haugerud Johnsen

Fylkesleder Styremedlem Styremedlem